**DARBA UZDEVUMS**

**Detālplānojuma izstrādei**

**zemesgabalam Zaļā ielā 27, Jēkabpilī (kadastra apzīmējums 5601 002 0038)**

**Detālplānojuma izstrādes pamatojums**

2010. gada 4. marta Jēkabpils pilsētas pašvaldības saistošajos noteikumos Nr.6. **“**Jēkabpils pilsētas teritorijas plānojums ar grozījumiem 2007. - 2019. gadam” un Jēkabpils pilsētas attīstības programmā no 2012. līdz 2018. gadam ir paredzēta Jēkabpils pilsētas kapu teritorijas paplašināšana un krematorijas ar kolumbāriju būvniecība.

**Detālplānojuma izstrādes mērķis**

Detalizēti izstrādāt detālplānojuma noteiktās teritorijas robežā plānoto (atļauto) izmantošanu, precizēt aizsargjoslas, plānot ceļu tīklu un inženiertehnisko komunikāciju tīklu koridorus, paredzot kapsētas paplašināšanu, krematorijas, kolumbārija, dzīvnieku kapsētas teritorijas izveidošanu un izstrādāt būvprojektu minimālajā sastāvā.

**Detālplānojuma teritorija**

Zemes vienība Zaļā iela 27, Jēkabpilī (kadastra apzīmējums 5601 002 0038) un zemes vienība Lielā Kapu iela, Jēkabpilī (kadastra apzīmējums 5601 002 1228). Detālplānojuma teritorijā esošie nekustamie īpašumi atrodas pašvaldības īpašumā.

**Detālplānojuma teritorijas platība**

30.03 hektāri, tai skaitā meža teritorija 8.42 hektāru platībā, kapsētu teritorija 19.66 hektāru platībā, ielu un ceļu teritorija 1.95 hektāru platībā.

**Detālplānojuma uzdevumi**

1. Detālplānojums izstrādājams vienlaikus ar būvprojektu minimālā sastāvā atbilstoši normatīvajiem aktiem būvniecības jomā.
2. Izstrādāt detālplānojuma teritorijas funkcionālā un telpiskā izmantojuma iespējamos risinājumus (vismaz divus variantus ar risinājumu vizualizāciju), izvērtējot sekojošo funkciju savietošanas iespējas un zonējumus projektējamajā teritorijā:
3. ieejas zona, iebrauktuve no Zaļās vai Lielās Kapu ielas un stāvlaukums,
4. krematorijas un kolumbārija zona,
5. saimniecības zona (mazēka inventāram, atkritumu konteineru laukums, ūdens ņemšanas vieta, pārvietojamo tualešu izvietošana un apkalpošana, smilts novietne),
6. zona kapavietu aprīkojuma tirdzniecībai.
7. jaunās kapsētas apbedījumu zona (paredzēt atsevišķus sektorus tradicionālajām konfesijām),
8. slēgta tipa dzīvnieku kapsēta un publiski pieejama dzīvnieku kapsēta ar sanitāro aizsargjoslu un piekļuvi no zemes vienības ar kadastra apzīmējumu 5601 002 1228,
9. Precizēt aizsargjoslas, tai skaitā sanitāro aizsargjoslu ap dzīvnieku kapsētu, aizsargjoslas ap vietējā ģeodēziskā tīkla punktiem.
10. Noteikt meža zemes transformācijai nepieciešamo platību, sagatavojot atmežojamās meža zemes izvietojuma plānu.
11. Paredzēt inženierkomunikācijas (ūdensapgāde, sadzīves kanalizācija, gāze un elektroapgāde krematorijai, apgaismojums stāvlaukumiem, ielai).
12. Izstrādāt detālplānojuma projekta redakcijas atbilstoši normatīvo aktu un šī darba uzdevuma prasībām un pašvaldības Domes pieņemtajiem lēmumiem.
13. Sagatavot pārskatu (kopsavilkumu) par detālplānojuma izstrādes procesu. Pārskatu par detālplānojuma izstrādes procesu sagatavot katrā no detālplānojuma izstrādes posmiem atbilstoši faktiski notikušajām darbībām.
14. Veikt sabiedrības līdzdalības nodrošināšanas pasākumus, tai skaitā ievietot paziņojumus par detālplānojuma izstrādes gaitu un pasākumiem atbilstoši normatīvo aktu prasībām, izskatīt privātpersonu iesniegumus, organizēt un protokolēt sabiedriskās apspriedes, un citas darba gaitā nepieciešamās sanāksmes, apkopot to rezultātus un atbilstoši precizēt detālplānojumu.
15. Pieprasīt no institūcijām tehniskos noteikumus un atzinumus (detālplānojumam un būvprojektam), un atbilstoši tiem izstrādāt detālplānojumu un būvprojektu minimālā sastāvā.
16. Iesniegt detālplānojuma projekta galīgās redakcijas grafisko materiālu digitālā veidā Jēkabpils pilsētas pašvaldības datu bāzes uzturētājam SIA „Mērniecības datu centrs”, saņemot atbilstošu saskaņojumu uz detālplānojuma grafiskās daļas.

**Īpašie nosacījumi detālplānojuma izstrādē**

1. Veikt detālplānojuma teritorijas ģeoloģisko izpēti (urbumi 3 metru dziļumā, lai noteiktu smilts slāņa dziļumu un gruntsūdeņu augstumu).
2. Pasūtīt cirsmas novērtējumu ar informāciju par koksnes krajas apjomiem pa koku sugām kailcirtes teritorijā.
3. Paredzēt risinājumus vides pieejamības nodrošināšanai visā detālplānojuma teritorijā.
4. Paredzēt lietus ūdens novadīšanas sistēmu no apbūves platībām, analizējot kopsakarībā ar kopējās meliorācijas sistēmas darbību un vietas hidroģeoloģiskajiem apstākļiem.
5. Paredzēt risinājumus teritorijas un ielu labiekārtojumam (tai skaitā nožogojumam) un vides dizaina elementu izvietošanai.

**Institūcijas, kurām detālplānojuma izstrādātājs pieprasa nosacījumus detālplānojuma izstrādei un atzinumus par izstrādātajām detālplānojuma redakcijām:**

1. Valsts vides dienesta Daugavpils reģionālā vides pārvalde,
2. VAS “Latvijas valsts ceļi”,
3. Veselības inspekcija, Latgales kontroles nodaļa,
4. SIA ”Jēkabpils ūdens”,
5. AS “Latvenergo”,
6. AS “Latvijas Gāze”,
7. SIA “Lattelecom”,
8. Valsts zemes dienests Zemgales reģionālās nodaļas Jēkabpils birojs (informācija detālplānojuma izstrādei).
9. Jēkabpils pilsētas pašvaldība

**Izejas materiāli, normatīvie dokumenti un akti detālplānojuma izstrādei:**

1. Teritorijas attīstības plānošanas likums,
2. Aizsargjoslu likums,
3. Būvniecības likums,
4. Ministru kabineta 2014.gada 14.oktobra noteikumi Nr.628 “Noteikumi par pašvaldību teritorijas attīstības plānošanas dokumentiem”,
5. Ministru kabineta 2009.gada 25.augusta noteikumi Nr.970 “Sabiedriskās līdzdalības kārtība attīstības plānošanas procesā”,
6. Ministru kabineta 2014.gada 16.septembra noteikumi Nr.551 ”Ostu, hidrotehnisko, siltumenerģijas, gāzes un citu atsevišķi neklasificētu inženierbūvju būvnoteikumi”
7. Ministru kabineta 2014. gada 8. jūlija noteikumiem Nr. 392 „Teritorijas attīstības plānošanas informācijas sistēmas noteikumi”;
8. Ministru kabineta 2012. gada 18. jūlija noteikumiem Nr. 889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”;
9. Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība”;
10. Citi Latvijas Republikā spēkā esoši normatīvie akti,
11. 2010.gada 4.marta Jēkabpils pilsētas pašvaldības saistošie noteikumi Nr.6. **“**Jēkabpils pilsētas teritorijas plānojums ar grozījumiem 2007. - 2019. gadam”.

**Prasības detālplānojuma izstrādei:**

**1. Detālplānojuma sastāvs:**

|  |  |
| --- | --- |
| **1.sējums.**  **(**2 eksemplāri un CD elektroniskā versija PDF vai JPEG/PNG formātā) | **Paskaidrojuma raksts**   * teritorijas pašreizējās izmantošanas apraksts un attīstības nosacījumi; * detālplānojuma izstrādes pamatojums; * detālplānojuma risinājumu apraksts un vizualizācija, tai skaitā informācija par veikto izvērtējumu attiecībā uz kapsētas teritorijā noteikto funkciju izvēli un izstrādāto būvprojektu minimālā sastāvā; * risinājuma saistība ar piegulošajām teritorijām; * ziņojums par detālplānojuma atbilstību vietējās pašvaldības teritorijas plānojuma prasībām.   **Grafiskā daļa**   * Topogrāfiskais plāns (ne vecāks par 1 gadu) M1:500, * *Esošā teritorijas izmantošana*: zemes īpašumu robežas ar zemes kadastra numuru; sarkanās līnijas, aizsargjoslas, citi apgrūtinājumi; inženierkomunikāciju tīkli, ielas. * *Plānotā teritorijas izmantošana:*    + īpašumu robežas (plānotās zemes vienības robežas, paredzot piekļūšanas iespējas pie katras);   + funkcionālā zona ;   + satiksmes infrastruktūras shēma ielai (pieturvietas uz Zaļās ielas),   + ielu un ceļu shēma, Lielās kapu ielas šķērsprofili;   + ielu sarkanās līnijas, inženierkomunikāciju shēmas;   + publiskās ārtelpas teritorija un tās labiekārtojums;   + aizsargjoslu saraksts katram zemesgabalam ar apgrūtinājumu klasifikācijas kodiem un platībām;   + meliorācijas sistēmas plāns (ja nepieciešams, pēc ģeoloģiskās izpētes);   + apbūves shēma.   **Teritorijas izmantošanas un apbūves nosacījumi**   * Detalizēti teritorijas izmantošanas nosacījumi; * Apbūves parametri un aprobežojumi katrai zemes vienībai, tai skaitā institūciju nosacījumos pieprasītie; * Vides pieejamības nosacījumi; * Labiekārtojuma nosacījumi; * Prasības inženiertehniskajam nodrošinājumam; * Prasības arhitektoniskajiem (žogu, labiekārtojuma elementu) risinājumiem. |
| **2.sējums.**  **(**2 eksemplāri un CD elektroniskā versija PDF vai JPEG/PNG formātā) | **Pārskats par detālplānojuma izstrādi**   * vietējas pašvaldības lēmumi par detālplānojuma izstrādi, tai skaitā uzsākšanu, nodošanu publiskai apspriešanai un apstiprināšanu (ietverot lēmumu pielikumus); * ziņojums par institūciju nosacījumiem, to ievērošanu vai noraidīšanu, norādot noraidījuma pamatojumu; * ziņojums par institūciju atzinumiem un atkārtotiem atzinumiem, ja tādi bijuši nepieciešami detālplānojuma izstrādes gaitā; * ziņojums par publiskās apspriešanas norisi un tās ietvaros notikušajiem sabiedriskās apspriedes pasākumiem; * ziņojums par detālplānojuma izstrādes uzsākšanas gaitā un publiskās apspriešanas gaitā saņemtajiem fizisko un juridisko personu iesniegumiem, to vērā ņemšanu vai noraidīšanu, norādot noraidījuma pamatojumu; * cita informācija, kas izmantota detālplānojuma izstrādei.   Pievienojamie dokumenti:   * institūciju sniegtā informācija, nosacījumi un atzinumi; * saņemtie privātpersonu (tai skaitā kaimiņu zemes gabalu īpašnieku) priekšlikumi un iebildumi, kā arī uz tiem sniegtās atbildes; * publiskās apspriešanas materiāli, tai skaitā paziņojumi un publikācijas presē, pasta apliecinājumi par paziņojumu nosūtīšanu, sanāksmju protokoli; * zemesgrāmatas apliecība, zemes robežu plāns; * detālplānojuma darba uzdevums; * līgums par detālplānojuma izstrādi. |
| **3.sējums.**  **(**3 eksemplāri un CD elektroniskā versija PDF vai JPEG/PNG formātā) | Būvprojekts “Jēkabpils pilsētas kapu pārbūve Zaļā ielā 27, Jēkabpilī” minimālajā sastāvā (MBP) atbilstoši MK noteikumiem Nr. 551 “Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi” ar būvvaldes atzīmi (jāparedz sadalījums pa būvniecības kārtām). |

**2. Detālplānojuma izstrādes gaitā paredzētie pasākumi:**

2.1. priekšlikumu un iebildumu iesniegšana uzsākot detālplānojuma izstrādi, kas ilgst ne mazāk kā 4 nedēļas;

2.2. sākotnējā sabiedriskā apspriede par izstrādātajiem detālplānojuma teritorijas funkcionālā un telpiskā izmantojuma alternatīvajiem risinājumiem;

2.3. publiskā apspriešana par detālplānojuma 1. redakciju (un precizēto redakciju, ja tāda tiek izstrādāta), kas ilgst ne mazāk kā 4 nedēļas:

* + Priekšlikumu un iebildumu iesniegšana;
  + Sabiedriskās apspriedes sanāksme;
  + Nodrošināta iespēja iepazīties ar detālplānojuma redakciju pašvaldības mājas lapā [www.jekabpils.lv](http://www.jekabpils.lv) .

2.4. Informatīvās planšetes publiskās apspriešanas gaitā:

* + saskaņojama ar izstrādes vadītāju ne vēlāk kā 1 nedēļu pirms publiskās apspriešanas izsludināšanas;
  + izvietojama pašvaldības telpās sabiedrībai brīvi pieejamā vietā, nodrošinot informācijas labu uztveramību;
  + planšetes izmērs ~A1-A0;
  + ietvertā informācija: paziņojums par detālplānojuma publisko apspriešanu (tai skaitā norādes, kur iesniedzami priekšlikumi vai iebildumi), būtiskākā informācija par detālplānojumā paredzēto risinājumu un būvprojektu minimālā sastāvā (MBP), ietverot gan atļauto izmantošanu un apbūves nosacījumus, gan risinājuma vizualizāciju;

2.5. Sanāksme, kurā tiek izskatīti publiskās apspriešanas laikā saņemtie priekšlikumi un institūciju atzinumi – pēc publiskās apspriešanas beigām.

**3. Paziņojumi, kas nosūtāmi kaimiņos esošo nekustamo īpašumu īpašniekiem un publicējami** TAPIS sistēmā, vietējā laikrakstā „Brīvā Daugava” un mājas lapā [www.jekabpils.lv](http://www.jekabpils.lv) :

3.1. Par detālplānojuma izstrādes uzsākšanu un privātpersonu priekšlikumu iesniegšanu - 4 nedēļu laikā pēc lēmuma pieņemšanas. Papildus Ministru kabineta noteikumos Nr. 628 ietvertajām prasībām, paziņojumā ietver informāciju par rakstisko priekšlikumu iesniegšanas vietu un termiņu;

3.2. Par detālplānojuma redakcijas publisko apspriešanu (un atkārtotu apspriešanu, ja nepieciešams) – 2 nedēļu laikā pēc lēmuma pieņemšanas. Publiskās apspriešanas termiņu paredz ne mazāku par 4 nedēļām 1. redakcijai un ne mazāku par 3 nedēļām pilnveidotajām redakcijām.

3.3. Paziņojums par sanāksmi publiskās apspriešanas gaitā saņemto priekšlikumu izvērtēšanai, kas ne vēlāk kā 2 nedēļas pirms sanāksmes ievietojams TAPIS sistēmā un nosūtams publicēšanai vietējā laikrakstā „Brīvā Daugava” un mājas lapā [www.jekabpils](http://www.jekabpils)”

3.4. Paziņojums par detālplānojuma apstiprināšanu:

laikrakstā „Latvijas Vēstnesis”, TAPIS sistēmā, vietējā laikrakstā „Brīvā Daugava” un mājas lapā [www.jekabpils.lv](http://www.jekabpils.lv) .

**4. Detālplānojuma izstrādes laika grafiks:**

4.1. Darba uzdevumā paredzēto priekšlikumu, rīcības un risinājumu variantu un ziņojuma iesniegšana izvērtēšanai un darba grupas sanāksme priekšlikumu sākotnējai izvērtēšanai – 6 (sešas) nedēļas pēc līguma noslēgšanas;

4.2. Sākotnējās sabiedriskās apspriešanas (iedzīvotāju viedokļa aptauja – darba uzdevuma 9. punkts) organizēšana priekšlikumu izvērtēšanai no 7. – 8. nedēļai pēc līguma noslēgšanas;

4.3. Darba grupas sanāksmes organizēšana izvirzītā teritorijas attīstības risinājuma pieņemšanai no 8. – 9. nedēļai pēc līguma noslēgšanas.

4.4. Detālplānojuma 1. redakcijas, tai skaitā būvprojekta minimālā sastāvā (MBP) iesniegšana **17 (septiņpadsmit) nedēļu** laikā pēc līguma noslēgšanas;

4.5. Pirmās redakcijas publiskās apspriešanas organizēšana 2 (divu) nedēļu laikā pēc Domes lēmuma apstiprināšanas par detālplānojuma redakcijas nodošanu publiskajai apspriešanai;

4.6. Publiskās apspriešanas termiņš tiek noteikts ne mazāk kā 4 (četras) nedēļas.

4.7. Pārskata par institūciju atzinumiem un privātpersonu saņemtajiem priekšlikumiem un iebildumiem iesniegšana 2 (divu) nedēļu laikā pēc publiskās apspriešanas beigām;

4.8. Ja saskaņā ar Domes lēmumu nepieciešama detālplānojuma redakcijas pilnveidošana, tā jāiesniedz 4 (četru) nedēļu laikā pēc lēmuma pieņemšanas. Pilnveidotās redakcijas publiskās apspriešanas termiņš nosakāms ne mazāk kā 3 (trīs) nedēļas.

4.9. Izpildītāja pienākums ir 5 (piecu) darbdienu laikā pēc pasūtītāja pieprasījuma veikt labojumus iesniegtajos ziņojumos.

Būvniecības un komunālās saimniecības nodaļas vadītāja (personīgais paraksts) Anita Vanaga